സ്കൂളില് ചുമര്ചിത്രവും പൂന്തോട്ടവും ഒരുക്കി സിംഫണി ഒഞ്ചിയം വടകര: കൊവിഡാനന്തരം സ്കൂളിലേക്ക് വരുന്ന കുരുന്നുകള്ക്ക് പൂന്തോട്ടവും ചുമര്ചിത്രങ്ങളും ഒരുക്കി വരവേല്പ് നല്കി സാംസ്ക്കാരിക സംഘടന. ഒഞ്ചിയം ഗവ. യു.പി സ്കൂളിലും എല്.പി സ്കൂളിലുമാണ് പ്രദേശത്തെ കലാ സാംസ്കാരിക സംഘടനയായ സിംഫണി ഒഞ്ചിയം കുട്ടികള്ക്കായി നിറക്കൂട്ടുകളും ചെടികളും കൊണ്ട് സ്വാഗതം ഒരുക്കിയത്. സ്വപ്നം കാണാന് കുട്ടികളെ പ്രചോദിപ്പിച്ച അബ്ദുള് കലാമും കുഞ്ഞു കവിതകളില് ജീവിതം വരച്ചിട്ട കുഞ്ഞുണ്ണിമാഷുമെല്ലാം ചുമരിലെ ചിത്രങ്ങളായി ബേബി രാജ് ബാലവാടിയുടെ കരവിരുതില് നിറഞ്ഞു. സിമിന്റില് തീര്ത്ത ഗാന്ധിജിയുടെ ശില്പ്പവും റോഡരികിലായി ഒരുക്കിയ പൂന്തോട്ടവുമെല്ലാം ദിവസങ്ങളുടെ പ്രവര്ത്തനമാണെന്ന് പ്രവര്ത്തകര് പറഞ്ഞു. കൊവിഡ് കാലത്ത് പച്ചക്കറി കിറ്റുകള് വീടുകളില് എത്തിച്ചും വാക്സിന് കേന്ദ്രങ്ങളിലേക്ക് സൗജന്യ യാത്ര ഒരുക്കിയും കൊവിഡ് മാറിയവര്ക്കും ക്വാറന്റൈനില് ഉള്ളവര്ക്കും കൗണ്സിലിംഗിനായി വിദഗ്ധ ഡോക്ടര്മാരുടെ സേവനം ടെലി കണ്സള്ട്ടേഷന് നല്കിയും സിംഫണി സജീവമായിരുന്നു.